CELEX: 62007CA0568
Language: lv
Date: 2009-06-04 00:00:00
Title: Lieta C-568/07: Tiesas (otrā palāta) 2009. gada 4. jūnija spriedums — Eiropas Kopienu Komisija/Grieķijas Republika (Valsts pienākumu neizpilde — EKL 43. un 48. pants — Optiķi — Nosacījumi uzņēmējdarbības veikšanai — Optikas preču veikalu atvēršana un vadīšana — Tiesas sprieduma nepilnīga izpilde — Naudas sods)

1.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 180/11
            
         Tiesas (otrā palāta) 2009. gada 4. jūnija spriedums — Eiropas Kopienu Komisija/Grieķijas Republika
   (lieta C-568/07) (1)
   
   (Valsts pienākumu neizpilde - EKL 43. un 48. pants - Optiķi - Nosacījumi uzņēmējdarbības veikšanai - Optikas preču veikalu atvēršana un vadīšana - Tiesas sprieduma nepilnīga izpilde - Naudas sods)
   2009/C 180/18
   Tiesvedības valoda — grieķu
   
      Lietas dalībnieki
   
   
      Prasītāja: Eiropas Kopienu Komisija (pārstāvji — G. Zavs [G. Zavvos] un E. Traversa [E. Traversa])
   
      Atbildētāja: Grieķijas Republika (pārstāve — E. Skandalu [E. Skandalou])
   
      Priekšmets
   
   Valsts pienākumu neizpilde — Tiesas 2005. gada 21. aprīļa sprieduma lietā C-140/03 Komisija/Grieķija attiecībā uz EKL 43. un 48. panta pārkāpumu saistībā ar veikalu optikas preču tirdzniecībai īpašumtiesībām, atvēršanu un vadīšanu, nepilnīgu izpildi — Valsts tiesības, ar kurām tikai licencētu optiķu īpašumā var atrasties optikas veikali — Lūgums noteikt kavējuma naudu
   
      Rezolutīvā daļa:
   
   
               1)
            
            
               līdz argumentētajā atzinumā, ko Eiropas Kopienu Komisija ir pieņēmusi saskaņā ar EKL 228. pantu, noteiktā termiņa beigām neveicot visus pasākumus, kas vajadzīgi, lai izpildītu 2005. gada 21. aprīļa spriedumu lietā C-140/03 Komisija/Grieķija, Grieķijas Republika nav izpildījusi EKL 228. panta 1. punktā paredzētos pienākumus;
            
         
               2)
            
            
               Grieķijas Republikai ir jāsamaksā Eiropas Kopienu Komisijai naudas sods viena miljona euro apmērā, naudas līdzekļus ieskaitot kontā “Eiropas Kopienas pašu resursi”;
            
         
               3)
            
            
               Grieķijas Republika atlīdzina tiesāšanās izdevumus.
            
         
      (1)  OV C 64, 08.03.2008.